Nüüd teisel teemal. Otsisin head tarkvara skeemide joonistamiseks. Midagi sellist nagu Visio. Seda mulle ette pole nähtud töö jaoks. Üldse on mul tasulistest vahenditest vaid Toad ja Office kasutada antud. Ja muidugi läpakas on ka. HP EliteBook.  Kujutad sa ette - aku peab üle kuue tunni vastu. Ja ei ole selline IBM'i tüüpi jurakas aku välja turritamas. Üli väike aku on, aga väga hea mahtuvusega. Aga ma tahtsin rääkida hoopis skeemide joonistamiseks. Leidsin sellise vabavara nagu Dia. Ja sellest on portable variant ka. Protable variandi puhul peab veidi näputööd tegema ja etc/gtk-2.0/gtk-pixbuf.loaders failis teekonnad ära muutma, aga see ei ole kuigi keeruline. Ja see programm töötab, elegantselt ja lihtsalt. Täpselt see, mida ma olen juba aastaid otsinud, aga pole suutnud järelikult korrektset otsisõna google jaoks välja mõelda, et jõuda selleni.